
РЕЗЮМЕ НА СВОМР НА МИГ СЛИВНИЦА - БРЕЗНИК 
												
[bookmark: _Hlk221614940]         Сдружение Местна инициативна група /МИГ/ Сливница – Брезник е одобрена да изпълнява стратегията за Водено от общностите местно развитие с подписано Споразумение за изпълнение на СВОМР с №50-169/03.02.2026г. за предоставяне на безвъзмездна финансова помощ по процедура чрез подбор по процедура BG06AFSP001-1.001 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
[bookmark: _Hlk221613487]          Одобреният финансов план на стратегията за Водено от общностите местно развитие е с бюджет по Стратегическия план за развитие на земеделието и селските райони за периода 2023 - 2027 г. в размер на 2 999 749,47 евро., от които 40% - 1 199 899,79 евро се финансират от ЕЗФРСР и 60% - 1 799 849,68 евро Национално финансиране.
          Одобрено е допълващо финансиране от:
               1) Програма „Развитие на човешките ресурси“ за периода 2021 - 2027 г. в размер на 214 742,59 евро;
               2) Програма „Околна среда“ за периода 2021 - 2027 г. в размер на 102 258,38 евро;
               3) Програма „Конкурентоспособност и иновации в предприятията“ за периода 2021 - 2027 г. в размер на 283 255,70 евро.
         Общият бюджет на СВОМР на МИГ Сливница – Брезник е в размер на 3 600 006.14 евро.
        Основна стратегическа цел на СВОМР на МИГ Сливница – Брезник е превръщане на територията на МИГ в привлекателно място за работа, отдих и живот. Постигането на основната цел ще се извърши чрез постигане и изпълнение на йерархично организирани приоритети, специфични цели и мерки, които са изведени на база направените анализи и проучвания за тенденциите в развитие на територията на МИГ „Сливница -Брезник“ и потребностите на населението.
       Изпълнението на стратегията има за цел подкрепа на различни сектори, на които съответстват основните приоритети и специфични цели на СВОМР:
Приоритет I „Подобряване на условията за живот и на състоянието на околната среда“. 
        Специфична цел №1 „Подобряване на условията за живот и на околната среда“;
        Специфична цел №2 „Запазването на духовния и културен живот“
Приоритет II „Развитие на икономиката и подобряване на благосъстоянието на населението“. 
        Специфична цел №3 „Развитие на селското стопанство на територията на МИГ „Сливница – Брезник“;
        Специфична цел №4 „Развитие на неземеделските сектори на икономиката на територията на МИГ „Сливница – Брезник“.
Приоритет III „Успешно изпълнение на СВОМР и създаването на успешни модели на сътрудничество с МИГ от страната и чужбина в полза на развитието на местната идентичност и местната общност“
          Специфична цел №5 „Управление и популяризиране на СВОМР, укрепване на административния капацитет на МИГ и сътрудничество с МИГ от страната и чужбина, в подкрепа за развитието на местната идентичност и местната общност“.

  
          Посредством Стратегията за ВОМР през периода 2021 – 2027година се предвижда изпълнение на проекти на територията на общините Сливница и Брезник,  свързани с инвестиции в публичния сектор, инвестиции насочени към микро, малки и средни предприятия за подобряване на производителността им, както и проекти за осигуряване на нова заетост и проекти за подобряване качеството на живот в селския район.
		
                               Сдружение „Местна инициативна група Сливница - Брезник”,
2200 гр.Сливница, пл. „Съединение” № 1,  тел: 0887431215 ,
e-mail: info@mig-sb.org, web: www.mig-sb.org

